rejauldu/bengali-wikipedia huggingface dataset:
ওয়েলস ক্যাথেড্রাল হল ইংল্যান্ডের সামারসেট কাউন্টির ওয়েলস শহরের একটি অ্যাংলিকান ক্যাথেড্রাল, যা সেন্ট অ্যান্ড্রু দ্য এপোস্টেলকে উৎসর্গ করা হয়েছে। এটি বাথ ও ওয়েলসের বিশপের আসন, যার ক্যাথেড্রায় এটি বাথ ও ওয়েলস ডায়োসিজের মাতৃ গির্জা হিসাবে কার্যক্রম পরিচালনা করে। স্থানটিতে ৭০৫ সাল থেকে অধিষ্ঠিত আগের একটি গির্জাকে প্রতিস্থাপন করার জন্য বর্তমান ক্যাথেড্রালটি একটি রোমান ক্যাথলিক ক্যাথেড্রাল হিসাবে প্রায় ১১৭৫ সাল থেকে নির্মিত হয়েছিল, রাজা অষ্টম হেনরি রোম থেকে বিচ্ছিন্ন হয়ে যাওয়ার পরে এটি একটি অ্যাংলিকান ক্যাথেড্রাল হয়ে ওঠে। এটি একটি ইংরেজি ক্যাথেড্রালের সাপেক্ষে মাঝারি আকারের। এটির বিস্তৃত পশ্চিম সন্মুখভাগ ও বৃহৎ কেন্দ্রীয় টাওয়ার হল। এটিকে ইংরেজি ক্যাথেড্রালগুলির মধ্যে "সন্দেহাতীতভাবে সবচেয়ে সুন্দর"Oggins, Robin. Cathedrals , পৃষ্ঠা ৪২ (Sterling Publishing Company 1996). ও "সবচেয়ে কাব্যিক" একটি হিসাবে ধারণা করা হয়।  এটির গথিক স্থাপত্যটি বেশিরভাগই ১২তম শতাব্দীর শেষ থেকে ১৩তম শতাব্দীর প্রথম দিকের ইংরেজি শৈলী থেকে অনুপ্রাণিত, রোমানেস্ক শিল্পকর্মের অভাব রয়েছে যা অন্যান্য অনেক ক্যাথেড্রালগুলিতে টিকে আছে। ভবনটি প্রায় ১১৭৫ সালে পূর্ব প্রান্তে গায়কদল বেদীর সঙ্গে শুরু হয়েছিল। ইতিহাসবিদ জন হার্ভে এটিকে ইউরোপের প্রথম সত্যিকারের গথিক কাঠামো হিসেবে দেখেন, যা রোমানেস্কের শেষ সীমাবদ্ধতা ভঙ্গ করে নির্মিত হয়েছিল। এর টিকাল তোরণ ও বাঁশিযুক্ত স্তম্ভগুলির পাথরের শিল্পকর্ম একটি "কঠিন পাতা" শৈলীর ফলিয়েটে ছাঁচ ও খোদাইকৃত স্তম্ভ মস্তক বহন করে। ৩০০টি ভাস্কর্য চিত্র সহ প্রারম্ভিক সময়ের ইংরেজি সন্মুখভাগকে "ইংল্যান্ডে সম্মিলিত প্লাস্টিক শিল্পের সর্বোচ্চ বিজয়" হিসেবে দেখা হয়। পূর্ব প্রান্তটি অনেক প্রাচীন দাগযুক্ত কাচ ধরে রেখেছে। মনাস্টিক ফাউন্ডেশনের অনেক ক্যাথেড্রালের বিপরীতে, ওয়েলস ক্যাথেড্রালটিতে ধর্মনিরপেক্ষ ক্যাননের অধ্যায়ের সঙ্গে যুক্ত অনেকগুলি টিকে থাকা ধর্মনিরপেক্ষ ভবন রয়েছে, যার মধ্যে বিশপ প্রাসাদ ও ১৫তম শতাব্দীর আবাসিক ভিকারস ক্লোজ রয়েছে। এটি একটি গ্রেড-১ তালিকাভুক্ত ভবন।   তথ্যসূত্র     বিষয়শ্রেণী:১৪৯০-এ সম্পন্ন গির্জা বিষয়শ্রেণী:ইংল্যান্ডের অ্যাংলিকান ক্যাথেড্রাল বিষয়শ্রেণী:সমারসেটের দর্শনীয় স্থান বিষয়শ্রেণী:ওয়েলস, সমারসেটের ভবন ও স্থাপনা বিষয়শ্রেণী:সমারসেটের গ্রন্থাগার বিষয়শ্রেণী:সমারসেটে ভিত্তিক সংগঠন
হাইমচর বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।   আয়তন  হাইমচর ইউনিয়নের আয়তন ৭,৫১২ একর।   জনসংখ্যার উপাত্ত  ২০১১ সালের পরিসংখ্যান অনুযায়ী হাইমচর ইউনিয়নের জনসংখ্যা ৭,৫১৭ জন। এর মধ্যে পুরুষ ৩,৭২৭ জন এবং মহিলা ৩,৭৯০ জন। মোট পরিবার ১,৫২৬টি।   অবস্থান ও সীমানা  হাইমচর উপজেলার দক্ষিণাংশে হাইমচর ইউনিয়নের অবস্থান। এ ইউনিয়নের উত্তরে নীলকমল ইউনিয়ন, পূর্বে চর ভৈরবী ইউনিয়ন, দক্ষিণে মেঘনা নদী ও বরিশাল জেলার হিজলা উপজেলার হিজলা গৌরাব্দি ইউনিয়ন এবং পশ্চিমে মেঘনা নদী ও বরিশাল জেলার হিজলা উপজেলার হরিনাথপুর ইউনিয়ন অবস্থিত।   ইতিহাস  হাইমচর ইউনিয়ন হাইমচর উপজেলার সদর ইউনিয়ন।বেশ কয়েকবার এই এলাকা নদী ভাঙ্গনের শিকারের ফলে বর্তমানে কয়েকটি চর নিয়েই এই ইউনিয়ন গঠিত।এটি এক সময়ের উপজেলার প্রাণকেন্দ্র ছিল এবং সেসময় হাইমচর উপজেলা সদর সাবেক হাইমচর বাজার নিয়ে গঠিত ছিল।   প্রশাসনিক কাঠামো  হাইমচর ইউনিয়ন হাইমচর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:  হাইমচর  পূর্বচর কৃষ্ণপুর  নলচর   পিয়ার আলী সরকার কান্দি  জাহির আলি গাজী কান্দি  শহীদ কাইয়ুম মালতের কান্দি  কিতাব আলী সরকার কান্দি  গাজী কান্দি  সরকার কান্দি  আদর্শ গ্রাম  মালের কান্দি  মোল্ল্যা কান্দি  আনোয়ার গাইনের কান্দি  গাজী কান্দি দক্ষিণ   শিক্ষা ব্যবস্থা  ২০১১ সালের পরিসংখ্যান অনুযায়ী হাইমচর ইউনিয়নের সাক্ষরতার হার ২৭.৫%।   শিক্ষা প্রতিষ্ঠান  মাদ্রাসা  সাহেবগঞ্জ বাজার আলিম দাখিল মাদ্রাসা  নিম্ন মাধ্যমিক বিদ্যালয়  হাইমচর এন এম নিম্ন মাধ্যমিক বিদ্যালয়  প্রাথমিক বিদ্যালয়  উত্তর চর কোড়ালিয়া সাহেব কান্দি সরকারি প্রাথমিক বিদ্যালয়  মধ্য চর কোড়ালিয়া সরকারি প্রাথমিক বিদ্যালয়  শুল্যকিয়া সরকারি প্রাথমিক বিদ্যালয়  হাইমচর মোল্ল্যা কান্দি সরকারি প্রাথমিক বিদ্যালয়   যোগাযোগ ব্যবস্থা  মেঘনা নদীর পাশে হওয়ায় এই এলাকায় প্রায়ই নদী ভাঙ্গন হয়। এই এলাকাকে অনেকে নদী ভাঙ্গন ইউনিয়নও বলে থাকে। এখানে যোগাযোগের একমাত্র মাধ্যম হল নদীপথ। স্থানীয় মানুষ নৌকা বা ছোট স্টিমারের সাহায্যে এক স্থান থেকে অন্য স্থানে যাতায়াত করে থাকে।   ধর্মীয় উপাসনালয়  হাইমচর ইউনিয়নে ১৫টি মসজিদ ও ১টি ঈদগাহ রয়েছে।   খাল ও নদী    হাট-বাজার  হাইমচর ইউনিয়নের প্রধান প্রধান হাট-বাজারগুলো হল চর কোড়ালিয়া সাহেবগঞ্জ বাজার, আনোয়ার গাইনের কান্দি বাজার এবং চর কোড়ালিয়া গরম বাজার।   দর্শনীয় স্থান    উল্লেখযোগ্য ব্যক্তি    জনপ্রতিনিধি   বর্তমান চেয়ারম্যান: মোঃ জুলফিকার আলী সরকার    আরও দেখুন   হাইমচর উপজেলা  হাইমচর থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:হাইমচর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ডান|থাম্ব|১৯৫৩ সালে ভিসকাউন্ট অ্যালেনডেল। থাম্ব|220x220পিক্সেল| আর্মস অফ বিউমন্ট, ভিসকাউন্ট অ্যালেনডেল: গুলেস, একটি সিংহ র‍্যাম্প্যান্ট বা সশস্ত্র এবং ল্যাঙ্গুয়েড অ্যাজুর অ্যান অরলে অফ আট ক্রিসেন্টস অফ সেকেন্ডMontague-Smith, P.W. (ed.), Debrett's Peerage, Baronetage, Knightage and Companionage, Kelly's Directories Ltd, Kingston-upon-Thames, 1968, p. 56 ওয়েন্টওয়ার্থ হেনরি ক্যানিং বিউমন্ট, ২য় ভিসকাউন্ট অ্যালেনডেল,  (৬ আগস্ট ১৮৯০ – ১৬ ডিসেম্বর ১৯৫৬) ছিলেন একজন ব্রিটিশ সমকক্ষ, নর্থম্বারল্যান্ডের লর্ড লেফটেন্যান্ট এবং সেনা ক্যাপ্টেন।   রাজনৈতিক পেশা  অ্যালেনডেল তার পিতার স্থলাভিষিক্ত হন ১৯২৩ সালে ১৯৩১ থেকে ১৯৩২ সালের মধ্যে রামসে ম্যাকডোনাল্ডের মন্ত্রণালয়ে একজন লর্ড ইন ওয়েটিং ছিলেন। ১৯৪৯ থেকে ১৯৫৬ সাল পর্যন্ত তিনি নর্থম্বারল্যান্ডের লর্ড-লেফটেন্যান্ট হিসেবে দায়িত্ব পালন করেন। ১৯৫১ সালে, তিনি ডারহাম বিশ্ববিদ্যালয় থেকে নাগরিক আইনের সম্মানসূচক ডক্টরেট উপাধি লাভ করেন।   তথ্যসূত্র   বিষয়শ্রেণী:মিলিটারি ক্রস প্রাপক বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:১৯৫৬-এ মৃত্যু বিষয়শ্রেণী:১৮৯০-এ জন্ম বিষয়শ্রেণী:শ্রমিক দল (যুক্তরাজ্য) এর বংশানুক্রমিক পিয়ার
কোবাল্ট টেট্রাকার্বোনাইল হাইড্রাইট একটি জৈবধাতব যৌগ, যার সংকেত HCo(CO)4 । এটি একটি উদ্বায়ী, হলুদ তরল ও অসহনীয় গন্ধযুক্ত এবং এটি বর্ণহীন বাস্প গঠন করে। যৌগটি  দ্রবীভূত করলে তৎক্ষণাৎ বিশ্লিষ্ট হয়। কার্বন মনোক্সাইডের উচ্চ আংশিক চাপে অনুপস্থিতে  Co2(CO)8 গঠন করে। এই যৌগটি হাইড্রফরমাইলেশনে অনুঘটক হিসেবে কাজ করার সক্ষমতার জন্যে গুরুত্বপূর্ণ । বিভিন্ন ধরনের কার্বোনাইলেশন বিক্রিয়াতে মধ্যস্থাকারী হিসেবে ক্ষমতার জন্যে, HCo(CO)4 এবং এর সঙ্গত যৌগগুলো তাৎপর্যপূর্ণ ।  গঠন ও বৈশিষ্ট্য thumb|180px|কোবাল্টের জটিল যৌগ HCo(CO)4 পাঁচটি লিগ্যান্ডের সঙ্গে কোবাল্ট টেট্রাকার্বোনাইল হাইড্রাইট এর গঠন ত্রিকোণীয় দ্বি-পিরামিডীয়, সাথে নিরক্ষীয় CO লিগ্যান্ড নিরক্ষীয় সমতল থেকে সামান্য বাঁকানো । এর অণুর প্রতিসাম্য হল C3v ।  কার্যকরী হাইড্রাইড আয়ন এর উপস্থিতিতে এই যৌগে কোবাল্টের জারণ সংখ্যা +১  কোবাল্ট টেট্রাকার্বোনাইল হাইড্রাইট খুব অম্লীয় ,এর pKa হল 8.5. ইহা সহজে টারটিয়ারী ফসফিন্স ও লুইস-ক্ষারের দ্বারা প্রতিস্থাপন বিক্রিয়া দেয়।  প্রস্তুতি যেহেতু কোবাল্ট টেট্রাকার্বোনাইল হাইড্রাইট সহজে বিশ্লিষ্ট হয় তাই, এটি সাধারণত Co2(CO)8 যৌগের হাইড্রজেনেশনের মাধ্যমে তৈরী করা হয়। Co2(CO)8 + H2    2 HCo(CO)4 তাপগতীয়   পরামিতি, সুস্থিতি বিক্রিয়ার জন্যে ইনফ্রারেড বর্ণালিবীক্ষণ যন্ত্রের মাধ্যমে  নির্ণয় করা হয়, যা হল ΔH = 4.054 কিলোক্যালরি মোল−1, ΔS = −3.067 ক্যালরি মোল−1 কেলভিন−1.  প্রয়োগ টেট্রাকার্বোনাইলহাইড্রোকোবাল্ট ছিল শ্রমশিল্পে ব্যবহৃত প্রথম ট্রাঞ্জিশন ধাতব হাইড্রাইড ।   তথ্যসূত্র   বিষয়শ্রেণী:ধাতব হাইড্রাইড
আমলাব ইউনিয়ন বাংলাদেশের ঢাকা বিভাগের নরসিংদী জেলার বেলাবো উপজেলার অন্তর্গত একটি।   আয়তন ও জনসংখ্যা  আয়তন-৪২৬৭ একর(১৭.২৭ বর্গ কিলোমিটার)  জনসংখ্যা -২৬০০০(প্রায়)   শিক্ষা  শিক্ষার হার :  শিক্ষা প্রতিষ্ঠান:-বটেশ্বর আদর্শ উচ্চ বিদ্যালয়,রাজারবাগ বহুমুখী, লাখপুর উচ্চ বিদ্যালয়, উজিলাব সুফিয়া বাতেন উচ্চ বিদ্যালয়   দর্শনীয় স্থান  ওয়ারী বটেশ্বরের প্রত্নতাত্ত্বিক নিদর্শন, ওয়ারী দূর্গনগর, ওয়ারী-বটেশ্বর জাদুঘর ও প্রত্নসংগ্রহশালা, বেলাবো বাজার জামে মসজিদ।   জনপ্রতিনিধি  বর্তমান চেয়ারম্যান- নুরুল হাসান ভূঁইয়া   তথ্যসূত্র   বিষয়শ্রেণী:বেলাবো উপজেলার ইউনিয়ন
ম্যাকডনেল ডগলাস ডিসি-১০ হল ম্যাকডনেল ডগলাস কোম্পানি নির্মিত তিন ইঞ্জিন বিশিষ্ট জেট বিমান। এই বিমান মধ্য এবং লম্বা দূরত্বে সর্বোচ্চ ৩৮০ জন যাত্রী পরিবহন করতে সক্ষম। এই বিমানের অনন্য বৈশিষ্ট হল দুটি ইঞ্জিন দুই ডানায় এবং অপর ইঞ্জিনটি এর লেজে সন্নিবিষ্ট। ডিসি-১০ বিমানটি মূলত এর পূর্বসূরী ডিসি-৮ থেকে উন্নয়ন ঘটানো হয়েছে এবং লকহিড মার্টিন এল-১০১১ ট্রাইস্টারের সাথে একই বাজারে প্রতিযোগিতার উদ্দেশে এর উদ্ভব ঘটানো হয়েছে যা ডিসি-১০ এর মত একই ধরনের নকশায় তৈরী।  ৩৮৬ টি বিমান ক্রেতাদের কাছে সরবরাহ করার পর ১৯৮৯ সালে এর উৎপাদন বন্ধ করে দেওয়া হয়। এই ৩৮৬ টি সরবরাহকৃত বিমানের মধ্যে ষাটটি বিমান আকাশে জ্বালানী সরবরাহের কাজে বিশেষ ভাবে নকশা করে ইউনাইটেড স্টেটস এয়ার ফোর্সের কাছে সরবরাহ করা হয়। ডিসি-১০ বিমান ফিডএক্স এক্সপ্রেস তাদের বিমান বহরে সর্বোচ্চ সংখ্যায় ব্যবহার করে আসছ।   তথ্যসূত্র    বহিঃসংযোগ   DC-10 page on Boeing.com  DC-10 history on Boeing.com  DC-10 & MD-10 page on Airliners.net  DC-10.net web site  Early DC-10 concept  বিষয়শ্রেণী:বিমান বিষয়শ্রেণী:বিমান বাংলাদেশ এয়ারলাইন্স বিষয়শ্রেণী:ম্যাকডনেল ডগলাস বিমান বিষয়শ্রেণী:বাংলাদেশে বিমান পরিবহন বিষয়শ্রেণী:নিচু পাখার বিমান
থাম্ব|পৌরসভার লোগো মিড তেলেমার্ক (Midt-Telemark) একটি পৌরসভা। এটি ভেসফল্ড ও তেলেমার্ক প্রদেশে অবস্থিত। সাবের বো এবং সৌরাদ পৌরসভার সমন্বয়ে মিডতেলেমার্ক নামের জেলার পৌরসভাটি গঠিত। মিডতেলামার্ক জেলায় নমে নামের অন্য একটা পৌরসভাও আছে। মিড তেলেমার্ক পৌরসভার কেদ্র হল বো। এখান  ১০,০০০ উপরে নাগরিক আছে।    ২০২০ সালের ১ জানুয়ারি বো এবং সৌরাদ পৌরসভাকে একসাথে মিড তেলেমার্ক নামকরণ করা হয়েছে।    ইতিহাস  ২০১৪ সালের পৌরসভার আলোচনায় তিনটি পৌরসভা যুক্ত হবার সিদ্ধান্ত হয়েছিল। কিন্তু শুধুমাত্র বো এবং সৌরাদ পৌরসভার নাগরিকেরা অর্ধের বেশি ভোট দেয়। আর নোমে পৌরসভায় বিপক্ষে ভোট বেশি আসে। যে কারণে নোমে যুক্ত না করার সিদ্ধান্ত হয়। ১৬ জুন ২০১৬ সালে আইনগত ভাবে নতুন পৌসসভার বিল পাশ হয়। যা কার্যকর হয় ১ জানুয়ারী ২০২০ এ। এর আগেই নির্বাচন দ্বারা নতুন মেয়র ঠিক করা হয়। সিরি হলেন মিড তেলেমার্কের প্রথম মেয়র এবং ইঙ্গেবোর হলের ডেপুটি মেয়র।    ভূগোল  মিড তেলেমার্ক পৌরসভা বো, ফোর্কেস্তা, গারভ, আক্কুরহাগেন, নরগুতু ইত্যাদি গ্রাম নিয়ে গঠিত। এখানে প্রাকৃতিক এলাকা হিসেবে বন ও পাহাড় ও নদী, খাল অবস্থিত। তেলেমার্ক খালটি পৌরসভার মাঝে দিয়ে চলে গেছে। এই এলাকা টুরিস্ট এলাকা হিসেবে পরিচিত। প্রধান শহরে বো।  মিড তেলেমার্ক পৌরসভার পশ্চিমে কভিতেসেইড পৌরসভা ও সেলুর্ড পৌরসভা, উত্তরে নতডেন, পূর্বে কংসবের্গ এবং দক্ষিণে সিয়ান ও নমে পৌরসভা।   নাম  ২০১৭ সালের ২০ আগস্ট গৃহীত পৌর কাউন্সিলের মাধ্যমে বো এবং সৌরাদ পৌরসভার নামের ব্যাপার সিদ্ধান্ত আসে নতুন পৌরসভার নাম হবে মিড-তেলেমার্ক। ঐতিহ্যবাহী জেলা মিড তেলেমার্কের নাম অনুসারে এর নামকরণ করা হয়।    পৌরসভার প্রতীক (লোগো)  ২০ আগস্ট ২০১৭ গৃহীত পৌর কাউন্সিল মধ্যে বো এবং সৌরাদ পৌরসভার একটি যৌথ সভা করে, যেখানে সিদ্ধান্ত হয়, প্রতীক হবে নীলের মাঝে  তিন সোনার বেহালা। যেটা নীল হল পটভূমি ও সোনার বেহালা স্থানীয় লোক সঙ্গীত  এর প্রতীক।   তথ্যসূত্র
থাম্ব|250px|বহুখণ্ডের একটি লাতিন অভিধান  অভিধান বা শব্দকোষ এক ধরনের বই, যাতে একটি নির্দিষ্ট ভাষার শব্দসমূহ বর্ণানুক্রমে তালিকাভুক্ত থাকে এবং শব্দসমূহের অর্থ, উচ্চারণ, ব্যুৎপত্তি, ব্যবহার ইত্যাদি বর্ণিত ও ব্যাখ্যায়িত থাকে।Webster's New World College Dictionary, Fourth Edition, 2002 অভিধান বিভিন্ন রকমের হতে পারে। যেমন কোনো অভিধানে শব্দের এক ভাষা থেকে অন্য ভাষায় অনুবাদ থাকতে পারে, কোনো অভিধানে কোন শব্দ কীভাবে ব্যবহার হবে সেটির বর্ণনা থাকতে পারে; জীবনীর অভিধানে বিভিন্ন বিখ্যাত ব্যক্তিদের জীবনীর সংকলন থাকতে পারে, প্রযুক্তি সম্পর্কিত অভিধানে প্রযুক্তির সুনির্দিষ্ট বিভাগ সম্পর্কিত শব্দসমূহের অর্থ ও ব্যাখ্যা থাকে। অনেক সময় অভিধানের ব্যাপ্তি বিস্তৃত হয়ে বিশ্বকোষের কাছাকাছি চলে যেতে পারে। যদিও বিশ্বকোষে ভুক্তিসমূহের বিস্তৃত ব্যাখ্যা থাকে যেখানে অভিধান শব্দসমূহের ভাষাগত দিক সম্পর্কে মনোযোগ দিয়ে থাকে।   ইতিহাস  সবচেয়ে পুরাতন অভিধান পাওয়া গেছে আকাডিয়ান সাম্রাজ্যের সময়কার দ্বিভাষিক সুমেরীয়-আকাডিয়ান শব্দমালার ওপর। আনুমানিক ২৩০০ খ্রিস্টপূর্বাব্দে রচিত এই অভিধান এবলা (বর্তমান সিরিয়া) এলাকাতে সন্ধান পাওয়া যায়। পরবর্তী সময়ে জানা মতে, বিশ্বে প্রথম অভিধান লেখা হয় লাতিন ভাষায় ১২২৫ সালে, যার সংকলক ছিলেন জন গারল্যান্ড। তবে ইংরেজি ভাষায় প্রথম ইংরেজি অভিধান সংকলন করেন রিচার্ড হুলোয়েট; ১৫৫২ সালে। এর শব্দ সংখ্যা ছিল প্রায় ২৬,০০০ এবং এতে প্রথম ইংরেজি শব্দের ইংরেজি অর্থ, পরে তার লাতিন প্রতিশব্দ ছিল। বর্তমান বিশ্বের সবচেয়ে বড়ো অভিধান The Oxford English Dictionary যেটা ২০ খণ্ডে প্রকাশিত। বাংলা ভাষায় (বাংলা থেকে বাংলা) প্রথম অভিধান সংকলন করেন রামচন্দ্র বিদ্যাবাগীশ; ১৮১৭ সালে। বাংলা একাডেমি ১৯৯২ সালে অখণ্ড পূর্ণাঙ্গ সংস্করণে 'বাংলা একাডেমি ব্যবহারিক বাংলা অভিধান' নামে অভিধান প্রকাশ করে। খ্রিস্টীয় দ্বিতীয় শতকের সময়ে ব্যবলীয়ন অভিধান উর্রা=হুবুল্লু সুমেরীয় ভাষার আরেকটি পুরাতন অভিধান।   অভিধানের ভুক্তিতে কী থাকে  অভিধানের একটি ভুক্তি কী কী উপাদান নিয়ে গঠিত, তা নিচে বর্ণিত হল।   শিরোশব্দ (এবং সেটির বিভিন্ন বানানভেদ)  উচ্চারণের নির্দেশিকা  শিরোশব্দটি বাক্যে কোন পদ হিসেবে প্রযুক্ত হয়, তার বিস্তারিত বিবরণ  রূপতত্ত্ব: যেসব বিভক্তি সমস্যার সৃষ্টি করতে পারে, সেগুলির উল্লেখ  বাক্যতত্ত্ব: শিরোশব্দের বাক্যতাত্ত্বিক সম্ভাবনা ও সেটির সাথে সংশ্লিষ্ট যেকোনও বাক্যতাত্ত্বিক সীমাবদ্ধতা।  শিরোশব্দের বিভিন্ন অর্থের ব্যাখ্যা  শিরোশব্দের ভাষায় ব্যবহারের উদাহরণ, যার মধ্যে শিরোশব্দের সাথে সহগ শব্দসমূহ, এবং স্থিরকৃত বা অর্ধ-স্থিরকৃত বাক্যাংশে শিরোশব্দটির ব্যবহার (যেমন বাগধারা)  শিরোশব্দ থেকে সাধিত অন্যান্য শব্দরূপের তালিকা (যার ব্যাখ্যা থাকতেও পারে বা না-ও থাকতে পারে)  সংশ্লিষ্ট অন্যান্য ভুক্তির প্রতিনির্দেশ  শৈলী ও আনুষ্ঠানিকতা-স্তর বিষয়ে নির্দেশনা (প্রাসঙ্গিক হলে)  প্রয়োগ: প্রায় সমার্থক শব্দ থেকে পার্থক্য; শব্দ ব্যবহারের লুক্কায়িত সমস্যার ব্যাপারে সতর্কীকরণ  ব্যুৎপত্তি: শিরোশব্দের কালানুক্রমিক বিবর্তন   আরও দেখুন   অভিধান বিজ্ঞান  তথ্যসূত্র    বহিঃসংযোগ     বিষয়শ্রেণী:অভিধানবিজ্ঞান বিষয়শ্রেণী:সন্ধানকর্ম
কাইয়ু কানিদু কুরিয়া (, ; ৯ আগস্ট ১৯৯০; কাইয়ু কানিদু নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল আইন এবং সংযুক্ত আরব আমিরাত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০০৭–০৮ মৌসুমে, ব্রাজিলীয় ফুটবল ক্লাব ভোলতা রেদোন্দার যুব পর্যায়ের হয়ে খেলার মাধ্যমে কানিদু ফুটবল জগতে প্রবেশ করেছেন এবং পরবর্তীকালে সাও পাওলো এবং বোতাফোগোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, ব্রাজিলীয় ক্লাব ভোলতা রেদোন্দার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভোলতা রেদোন্দার হয়ে এক মৌসুম অতিবাহিত করার পর ২০১০–১১ মৌসুমে তিনি বোতাফোগোয় যোগদান করেছেন। বোতাফোগোয় দুই মৌসুম অতিবাহিত করার পর ব্রাজিলীয় ক্লাব ইন্তেরনাসিওনালের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৫ ম্যাচে ৩টি গোল করেছেন। পরবর্তীকালে, তিনি ভিতোরিয়া এবং আল ওয়াসলের হয়ে খেলেছেন। ২০১৯–২০ মৌসুমে, তিনি প্রায় ৫ মিলিয়ন ইউরোর বিনিময়ে আল ওয়াসল হতে আমিরাতি ক্লাব আল আইনে যোগদান করেছেন।  কানিদু ২০২০ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১২ ম্যাচে ৪টি গোল করেছেন।   প্রারম্ভিক জীবন  কাইয়ু কানিদু কুরিয়া ১৯৯০ সালের ৯ই আগস্ট তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০২০ সালের ১২ই নভেম্বর তারিখে, ৩০ বছর, ৩ মাস ও ৩ দিন বয়সে, ডান পায়ে ফুটবল খেলায় পারদর্শী কানিদু তাজিকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি সংযুক্ত আরব আমিরাত ৩–২ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে কানিদু সর্বমোট ২ ম্যাচে ১টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল সংযুক্ত আরব আমিরাত  ২০২০  ২  ১ ২০২১  ১০  ৩ সর্বমোট  ১২  ৪   তথ্যসূত্র    বহিঃসংযোগ              বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড় বিষয়শ্রেণী:ফিগেইরেন্সে ফুটবল ক্লাবের খেলোয়াড় বিষয়শ্রেণী:আমিরাতি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:সংযুক্ত আরব আমিরাতের আন্তর্জাতিক ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ইউএই প্রো লিগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:আল আইন ফুটবল ক্লাবের খেলোয়াড়
মানব অঙ্গসংস্থানবিদ্যায়, সুষুম্না গহ্বর, কশেরুকা ক্যানাল বা স্পাইনাল গহ্বর হলো কশেরুকা স্তম্ভের পৃষ্ঠীয় অস্থিময় খিলানগুলির মধ্যে আবদ্ধ একটি দীর্ঘায়িত দেহগহ্বর, যা সুষুম্নাকাণ্ড, সুষুম্না মূল এবং পৃষ্ঠীয় মূল গ্যাংলিয়ন ধারণ করে। এটি পৃষ্ঠীয় দেহগহ্বরের একটি প্রক্রিয়া যা কশেরুকার ফোরামিনাগুলির সমন্বয়ে গঠিত। কশেরুকা খিলানের নিচে, সুষুম্না গহ্বরসামনে পশ্চাৎ অনুদৈর্ঘ্য লিগামেন্ট দ্বারা এবং পিছনে লিগামেন্টাম ফ্লাভাম দ্বারা আবৃত থাকে। এই লিগামেন্টগুলি এবং ডুরা ম্যাটারের মধ্যবর্তী সম্ভাব্য স্থান এপিডিউরাল স্পেস নামে পরিচিত। সুষুম্না স্নায়ুগুলি সংশ্লিষ্ট কশেরুকা পেডিকলের নিচে অন্তঃকশেরুকার ফোরামিনার মাধ্যমে সুষুম্না গহ্বরথেকে বের হয়।  মানুষের ক্ষেত্রে, বিকাশের সময় প্রাপ্তবয়স্ক হওয়ার সাথে সাথে কশেরুকা স্তম্ভ দ্বারা সুষুম্নাকাণ্ড অতিক্রম করা হয়, এবং সুষুম্না ক্যানালের নিম্নাংশে প্রকৃত সুষুম্নাকাণ্ডের পরিবর্তে ফিলাম টার্মিনাল এবং কডা ইকুইনা নামে পরিচিত সুষুম্না স্নায়ুর একটি গুচ্ছ থাকে, যা L1/L2 স্তরে শেষ হয়।   গঠন  কশেরুকা গহ্বরসামনে কশেরুকা দেহ, অন্তঃকশেরুকা ডিস্ক এবং পশ্চাৎ অনুদৈর্ঘ্য লিগামেন্ট দ্বারা আবদ্ধ; পিছনে এটি কশেরুকা ল্যামিনা এবং লিগামেন্টা ফ্লাভা দ্বারা আবদ্ধ; পার্শ্বীয়ভাবে, এটি পেডিকল দ্বারা অসম্পূর্ণভাবে আবদ্ধ, যেখানে উভয় পাশে দুটি সংলগ্ন পেডিকলের মধ্যবর্তী ব্যবধান একটি অন্তঃকশেরুকা ফোরামেন তৈরি করে (যা সুষুম্না স্নায়ু এবং রেডিকুলার রক্তনালীগুলির passage অনুমোদন করে)।কশেরুকা গহ্বরনিম্নগামী হয়ে ক্রমশ সংকীর্ণ হয়। এটি সার্ভিক্যাল অঞ্চলে প্রশস্ত, যা সুষুম্নাকাণ্ডের সার্ভিক্যাল সম্প্রসারণের জন্য উপযোগী।   উপাদানসমূহ   মেনিনজেসের বহিঃস্তর, ডুরা ম্যাটার, অ্যারাকনয়েড ম্যাটার-এর সাথে ঘনিষ্ঠভাবে যুক্ত, যা ঘুরে পিয়া ম্যাটার-এর সাথে আলগাভাবে সংযুক্ত। মেনিনজেস সুষুম্না ক্যানালকে এপিডিউরাল স্পেস এবং সাবঅ্যারাকনয়েড স্পেস-এ বিভক্ত করে। পিয়া ম্যাটার সুষুম্নাকাণ্ডের সাথে ঘনিষ্ঠভাবে সংযুক্ত। সাধারণত সাবডুরাল স্পেস কেবলমাত্র আঘাত এবং/অথবা রোগসংক্রান্ত পরিস্থিতিতেই উপস্থিত থাকে। সাবঅ্যারাকনয়েড স্পেস সেরিব্রোস্পাইনাল ফ্লুইড দ্বারা পূর্ণ থাকে এবং সুষুম্নাকাণ্ডে রক্ত সরবরাহকারী জাহাজগুলি ধারণ করে, যথা অ্যান্টেরিয়র স্পাইনাল ধমনী এবং যুগ্ম পোস্টেরিয়র স্পাইনাল ধমনী, সংশ্লিষ্ট স্পাইনাল শিরা সহ। অ্যান্টেরিয়র এবং পোস্টেরিয়র স্পাইনাল ধমনীগুলি সুষুম্নাকাণ্ডের ভ্যাসোকোরোনা''' নামে পরিচিত অ্যানাস্টোমোসিস গঠন করে এবং এগুলি ক্যানালে পুষ্টি সরবরাহ করে। এপিডিউরাল স্পেস-এ আলগা চর্বিযুক্ত টিস্যু এবং অভ্যন্তরীণ কশেরুকা শিরা জালিকা নামে বড়, পাতলা প্রাচীরবিশিষ্ট রক্তনালীর একটি নেটওয়ার্ক থাকে।   চিকিৎসাগত তাৎপর্য  স্পাইনাল স্টেনোসিস হলো ক্যানালের একটি সংকোচন যা মেরুদণ্ডের যেকোনো অঞ্চলে ঘটতে পারে এবং একাধিক কারণ দ্বারা সৃষ্ট হতে পারে। এটি সার্ভিক্যাল মায়েলোপ্যাথি ঘটাতে পারে যদি সংকীর্ণ গহ্বরসুষুম্নাকাণ্ডের উপর চাপ প্রয়োগ করে।  সুষুম্না গহ্বর এন্ডোস্কোপি এপিডিউরাল স্পেস তদন্ত করতে ব্যবহার করা যেতে পারে এবং এটি একটি গুরুত্বপূর্ণ স্পাইনাল রোগ নির্নয় কৌশল।   ইতিহাস  সুষুম্না গহ্বর প্রথম জাঁ ফার্নেল দ্বারা বর্ণিত হয়েছিল।   তথ্যসূত্র    বহিঃসংযোগ    wisc.edu-এ চিত্র   বিষয়শ্রেণী:বক্ষাস্থির অস্থিসমূহ বিষয়শ্রেণী:কশেরুকা স্তম্ভের অস্থিসমূহ
কাজিরবাগ বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।   আয়তন  আয়তন: ৩৫৩৫ একর (১৪,.৩১বর্গ কিলোমিটার)।   জনসংখ্যা  বাংলাদেশের ১৯৯১ লোক গণনা (আদমশুমারী) থেকে কাজীরবাগ ইউনিয়নের জনসংখ্যা ২৫,৫০০।   অবস্থান ও সীমানা  ফেনী সদর উপজেলার উত্তর-পূর্বাংশে কাজিরবাগ ইউনিয়নের অবস্থান। এ ইউনিয়নের পশ্চিমে ধর্মপুর ইউনিয়ন, দক্ষিণ-পশ্চিমে ফেনী পৌরসভা, দক্ষিণে কালিদহ ইউনিয়ন, পূর্বে ছাগলনাইয়া উপজেলার পাঠাননগর ইউনিয়ন, উত্তরে-পূর্বে সিলোনিয়া নদী ও ফুলগাজী উপজেলার আনন্দপুর ইউনিয়ন এবং উত্তর-পশ্চিমে ভারতের ত্রিপুরা প্রদেশ অবস্থিত।   প্রশাসনিক কাঠামো  কাজিরবাগ ইউনিয়ন ফেনী সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:  সোনাপুর  রুহিতিয়া  শ্রীপুর  অশ্বদিয়া  মালিপুর  কাজিরবাগ  গিল্লাবাড়িয়া   শিক্ষা ব্যবস্থা  কাজীরবাগ ইউনিয়নর সাক্ষরতার হার ৫১.৪%।   শিক্ষা প্রতিষ্ঠান  কারিগরী শিক্ষা প্রতিষ্ঠান  ফেনী কম্পিউটার ইনস্টিটিউট  মাধ্যমিক বিদ্যালয়  কাজিরবাগ হাজী দোস্ত মুহাম্মদ উচ্চ বিদ্যালয়  সোনাপুর উচ্চ বিদ্যালয়  রুহিতিয়া উচ্চ বিদ্যালয়  প্রাথমিক বিদ্যালয়  সোনাপুর সরকারি প্রাথমিক বিদ্যালয়  কাজিরবাগ সরকারি প্রাথমিক বিদ্যালয়  গিল্লাবাড়িয়া সরকারি প্রাথমিক বিদ্যালয়  পশ্চিম সোনাপুর সরকারি প্রাথমিক বিদ্যালয়  অশ্বদিয়া সরকারি প্রাথমিক বিদ্যালয়  মালিপুর সরকারি প্রাথমিক বিদ্যালয়  কাজিরবাজার আইডিয়াল কিন্ডারগার্টেন   খাল ও নদী  কাজিরবাগ ইউনিয়নের উত্তর-পূর্ব দিকে সিলোনিয়া নদী প্রবাহিত হচ্ছে। এছাড়াও পশ্চিম সোনাপুর ও মালিপুর গ্রামের মধ্য দিয়ে কমড়াছড়া খাল প্রবাহিত হচ্ছে।   হাট-বাজার    কাজিরবাগ বাজার  রাণীরহাট বাজার   দর্শনীয় স্থান   তৃপ্তি পার্ক  কাজিরবাগ ইকো পার্ক   আরও দেখুন   ফেনী সদর উপজেলা  ফেনী সদর থানা  ফেনী জেলা   তথ্যসূত্র    বহিঃসংযোগ   বিষয়শ্রেণী:ফেনী সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
বড়চোখা বেলে (বৈজ্ঞানিক নাম: Glossogobius giuris) (ইংরেজি: Bar-eyed goby) হচ্ছে Gobiidae পরিবারের Glossogobius গণের একটি স্বাদুপানির মাছ।  বর্ণনা  বিস্তৃতি thumb|বাম|250px|বেলে মাছ, পশ্চিমবঙ্গ, ভারত এই মাছ ইন্দো-ইন্দো-প্রশান্ত মহাসাগর, বাংলাদেশ, চীন, থাইল্যান্ড, ফিলিপাইন, ভারত, অস্ট্রেলিয়া এবং আফ্রিকা অঞ্চলে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। সারা বছর এ মাছ বাজারে পাওয়া যায়। পলিজমাট, আবাসস্থল শুকিয়ে যাওয়া, নদীর সাথে হাওর-বিলের সংযোগ বন্ধ হয়ে যাওয়ায়, বাঁধ নির্মাণ, নদী এলাকায় ভৌতিক অবকাঠামো গত পরিবর্তন আসায় এমাছ হুমকিস্বরুপ।  মন্তব্য পশ্চিমবঙ্গে হুগলী নদীর মোহনায় এই মাছ মৎস্য সম্পদের একটা অপ্রধান অংশ। এই প্রজাতির মাছ ৩০ সেমি পর্যন্ত লম্বা হয়। এ মাছের কাঁটা কম থাকায় এবং খেতে সুস্বাদু বলে লোকজন খেতে খুব পছন্দ করে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:চীনের মাছ বিষয়শ্রেণী:থাইল্যান্ডের মাছ বিষয়শ্রেণী:ফিলিপাইনের মাছ বিষয়শ্রেণী:ভারতের মাছ বিষয়শ্রেণী:অস্ট্রেলিয়ার মাছ বিষয়শ্রেণী:আফ্রিকার মাছ বিষয়শ্রেণী:দক্ষিণ এশিয়ার মাছ বিষয়শ্রেণী:দক্ষিণ এশিয়ার স্বাদু পানির মাছ বিষয়শ্রেণী:ভারতের স্বাদু পানির মাছ বিষয়শ্রেণী:চীনের স্বাদু পানির মাছ বিষয়শ্রেণী:১৮২২-এ বর্ণিত মাছ
তারা তিবা ( ) অস্ট্রেলিয়া ভিত্তিক একজন ইরানি বংশোদ্ভূত গায়িকা।  তার সঙ্গীতের ধরন হল জ্যাজ, লাতিন এবং সমসাময়িক সঙ্গীতের সাথে ফার্সি ঐতিহ্যবাহী সঙ্গীত গাওয়া। তিনি সেরা বিশ্ব সঙ্গীত অ্যালবামের জন্য ২০১৯ এ আরিয়া পুরস্কারের জন্য মনোনীত হন।   তিবা ২০১০ সালে একটি ইপি রেকর্ড করেছিল কিন্তু ইরানের আইনের কারণে তা মুক্তি দিতে পারেনি। এরপর তিনি ২০১২ সালে পার্থে চলে আসেন এবং ২০১৪ সালে অ্যালবামটি প্রকাশ করেন।  তিনি ২০১৯ সালে ওমিদ নামে তার দ্বিতীয় অ্যালবাম প্রকাশ করেন।    তথ্যসূত্র    বহিঃসংযোগ   তারা তিবা  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ায় ইরানি অভিবাসী বিষয়শ্রেণী:২১শ শতাব্দীর ইরানি গায়িকা বিষয়শ্রেণী:অস্ট্রেলীয় গায়িকা